Залуу дугуйчин клуб

Залуу дугуйчин клуб нь Монгол Улсад үйл ажиллагаа явуулдаг, сонирхогчдын дугуйн клуб юм.

 Түүх 
Монголын Залуучуудын Холбооноос "Спирт үү?, Спорт уу?" аяны хүрээнд 2012 оны 7-р сард унадаг дугуйн аялал зохион байгуулсан нь клуб үүсгэн байгуулагдах эхлэл болсон бөгөөд 2013 оноос идэвхтэй үйл ажиллагаа явуулж байна.

 Танилцуулга 
Монголын Залуучуудын Холбооны дэргэд байгуулагдсан Залуу дугуйчин клуб нь сонирхогчдын дугуйн клуб бөгөөд нийгэмд үйлчилдэг төрийн бус байгууллага юм. Тус клуб нь үүсгэн байгуулагдсан цагаасаа хойш нийгмийн сайн сайхны төлөө байгаль дэлхийгээ хайрлаж хамгаалах, унадаг дугуйг сурталчлан таниулах, мэдээллээр хангах, унадаг дугуй сонирхогчдыг нэгтгэх, тэдний чөлөөт цагийг зөв боловсон өнгөрүүлэх чиглэлээр үйл ажиллагаа явуулж байна.

 Үйл ажиллагаа 
Тус клуб нь унадаг дугуйтай аялал зугаалга зохион байгуулахаас гадна нийгэмд чиглэсэн олон арга хэмжээнүүдэд идэвхтэй оролцож, унадаг дугуйн хэрэглээг нэмэгдүүлэхэд тодорхой хувь нэмрээ оруулсаар байгаа билээ. Клубээс зохиогддог үйл ажиллагаа: 
Үүргэвчтэй дугуйн аялал 
Эко дугуйн аялал-Улаанбаатар хотоос 30 км зайд зохиогддог аялал
Майхантай дугуйн аялал - Албан ёсны гишүүдийн 2 өдөр 1 шөнийн аялал
"Хатан туул голоо хайрлан, хамгаалъя" аян- Туул голын ойр орчмын цэвэрлэгээ
"Хариу нэхээгүй тус" -асрамжийн газрын хүүхдүүдэд дугуй унуулах тусламж үзүүлэх
"Дэлхий ээждээ мод бэлэглэе" аян -Мод тарих 
Өвлийн улиралд дугуйн хэрэглээ багасдагтай холбоотой гишүүдээ илүү ойр байлгах зорилгоор клубийн аварга шалгаруулах боулинг, кибер спорт, сагсан бөмбөг, волейбол, теннис, биллъярдын тэмцээнээс гадна шинэ жил, март, цэргийн баярыг албан ёсны гишүүдтэйгээ тэмдэглэдэг. 

 Бэлгэдэл өнгө 

Залуу дугуйчин клуб нь байгаль орчноо хайрлан хамгаалах зорилгоор үндсэн 3 өнгийг бэлгэдэл болгон хэрэглэдэг.  
 Цэнхэр өнгө Мөнх хөх тэнгэрийг бэлгэдэнэ. Клубийн Тэргүүн энэ өнгийн хувцас, үнэмлэхтэй байна.
 Хар өнгө Эрүүл хөрс, газар шороог бэлгэдэнэ. Клубийн Менежерүүд энэ өнгийн хувцас, үнэмлэхтэй байна.
 Ногоон өнгө Ногоон байгалийг бэлгэдэнэ. Клубийн Гишүүд энэ энэ өнгийн хувцас, үнэмлэхтэй байна.

 Менежерүүд 
 Тэргүүн - Ч.Түвшинжаргал (2012-)   

 Гишүүд 

 Гавьяа шагнал 

ОнХаанаасТайлбар2013Нийслэлийн эрүүл  мэндийн газарЭРҮҮЛ МЭНДИЙГ  ДЭМЖИГЧ ШИЛДЭГ БАЙГУУЛЛАГА ӨРГӨМЖЛӨЛ2013Монголын залуучуудын холбоо1000 ДУГУЙЧНЫ ПАРАД-Д БАЙГУУЛЛАГА ХАМТ  ОЛНООРОО  АМЖИЛТТАЙ ОРОЛЦСОН  ТАЛАРХАЛ 2013Монголын залуучуудын холбооЗалуу дугуйчин клубийн үйл ажиллагаагаар  "ТЭРГҮҮНИЙ ЗАЛУУ" цол тэмдгээр Ч.Түвшинжаргал2014Монголын дугуйн холбооДОТООДЫН ДУГУЙН АЯЛАЛ ЖУУЛЧЛАЛЫГ  ХӨГЖҮҮЛЭХЭД ХУВЬ НЭМРЭЭ ОРУУЛЖ БАЙГААГ ҮНЭЛЭН ТАЛАРХАЛ 2015Монголын дугуйн холбооМОНГОЛЫН ДУГУЙН ХОЛБООНЫ ГИШҮҮН  БАЙГУУЛЛАГА БАТЛАМЖ 2015Монголын Үндэсний Олимпын ХорооЗалуу дугуйчин клубийн үйл ажиллагаагаар  МҮОХ-ны "АЛТАН МЕДАЛЬ"-аар    Ч.Түвшинжаргал2016Нийслэлийн замын цагдаагийн газарЗАМЫН   ЦАГДААГИЙН 100 АЛБАН ХААГЧДЫН ДУНД ДУГУЙН АЯЛЛЫГ АМЖИЛТТАЙ ЗОХИОН  БАЙГУУЛСАН ТАЛАРХАЛ 2016Байгаль орчин Ногоон хөгжил Аялал  Жуулчлалын Яам- ны харъяа Цэнгэг усны нөөц байгаль хамгаалах төвЦЭНГЭГ УСНЫ НӨӨЦ,БАЙГАЛЬ ХАМГААЛАХ ТӨВ  ИЙН НЭРЭМЖИТ ӨРГӨМЖЛӨЛ2016Монголын Үндэсний Олимпын ХорооЗалуу дугуйчин клубийн үйл ажиллагаагаар  МҮОХ-ны "ОЛИМПЫН АЛДАР " одонгоор   Ч.Түвшинжаргал2017Монгол улсын ерөнхийлөгчийн тамгын газарОЙ ХЭЭРИЙН ТҮЙМЭР УНТРААХ АЖИЛД ИДЭВХИ   САНААЧИЛГАТАЙ ОРОЛЦСОН ТАЛАРХАЛ2017Монголын залуучуудын холбооЗалуу дугуйчин клубийн үйл ажиллагаагаар  "ХӨДӨЛМӨРИЙН АЛДАР" цол тэмдгээр   Ч.Түвшинжаргал

 Холбоос 
 Залуу дугуйчин клубийн бичлэгүүд YouTube дэх Залуу дугуйчин клубийн албан ёсны суваг
 Клубийн тайлан, дүрэм журам

Ангилал:Монголын дугуйн спортын клуб